Mønterne
I 1966 skrev tidligere chefredaktør Hakon Stephensen en kronik i Politiken med titlen: »Lad os plante et træ«, hvor han opfordrede borgerne i Københavnsområdet til at donere penge til en kommende skov vest for København. Det foregik ved, at man på en girokonto indbetalte 5 kr. for hvert træ, man ønskede. Her kunne man samtidig notere, hvilket træ man gerne ville have plantet. På et par år nåede indsamlingen op på omkring 300.000 kr., og træerne, som blev købt for beløbet, blev plantet i et område mellem det nuværende Hersted Høje og Motorring 4. Området fik navnet Mønterne efter de mange donerede femkroner, og pga. donorernes talrige forslag og ønsker fremstår det i dag som en varieret beplantning af mange forskellige arter af træer og buske.
Læs mere om Det åbne land i Albertslund Kommune
Læs videre om
Læs også om
Se alle artikler om Det åbne land